Tyskeren [[Karl Heinrich Ulrichs]] indførte forestillingen om et "tredje køn", som han kaldte ''uranier'' eller ''urninge'' med henvisning til [[Platon]]s ''[[Symposion (Platon)|Symposion]]'' (hvor det fortælles, at der er to [[afrodite]]r, en himmelsk, der er rettet mod drenge og er åndelig, og en gemen, der er rettet mod både kvinder og drenge og er fysisk). Ikke længere efter blev ordet "homoseksuel" dannet og siden parallelt hermed ordet "heteroseksuel". [[Tyskland]] blev snart hjemsted for en levende homoseksuel [[emancipation]]sbevægelse, mens det gik noget langsommere i resten af verden. Det varede indtil [[Nazisme|nazisternes]] magtovertagelse.<ref>{{Cite news| author = Lasse Bøgeskov Andersen| title = Den lyserøde trekant – homoseksuelle under nazismen| publisher = [[Dansk Institut for Internationale Studier]], Afdeling for Holocaust- og Folkedrabsstudier| url = http://www.folkedrab.dk/sw53045.asp| access-date = 31. oktober 2013| archive-date =  2. november 2013| archive-url = https://web.archive.org/web/20131102101131/http://www.folkedrab.dk/sw53045.asp| url-status = dead}}</ref>
Sexologi